Хэхэс адыгэхэм я IуэрыIуатэ
«ЦIывыжь цIыкIумрэ дзыгъуэмрэ» псысэр
КъБКъУ-м ТхыдэмкIэ, филологиемрэ цIыхубэ хъыбарегъащIэ IэнатIэхэмкIэ и институтым хыхьэ Кавказ Ищхъэрэм ис лъэпкъхэм я литературэмрэ IуэрыIуатэмкIэ кафедрэм и доцент Абазэ Албэчрэ Тыркум и Къай-сэр къалэм дэт Эрджиес университетым ЛитературэмкIэ и факультетыр къэзыуха икIи а еджапIэм урысыбзэмрэ литературэмкIэ и кафедрэм и аспиранткэ, адыгэ пщащэ Сакут (ЦIыгъум) Элифрэ «Хэхэс адыгэхэм я IуэрыIуатэ. «ЦIывыжь цIыкIумрэ дзыгъуэмрэ» кумулятив псысэ» зыфIаща, адыгэбзэкIи урысыбзэкIи тха учебно-методикэ дэIэпыкъуэгъур къыдагъэкIащ.
Лэжьыгъэм и гуэдзэн Iыхьэм къыщыхьащ Абазэ Албэчрэ Сакут Элифрэ Тыркум и Къайсэр къалэм 2014 гъэм къыщыдагъэкIа «ЦIывыжь цIыкIумрэ Дзыгъуэмрэ» кумулятив псысэри. Кумулятив псысэм и нэщэнэ нэхъыщхьэхэм ящыщщ диалогхэм е къэхъукъащIэ-хэм, сюжетым зэрызиужьым къыдэкIуэу, къызэрытригъэзэжыр. Апхуэдэ псысэхэм я мыхьэнэр зыгъэлъагэр къытегъэзэжы-ныгъэхэмрэ абыхэм ядэт-лъагъу рифмэ ухуэкIэмрэщ. Зи гугъу тщIы лэжьыгъэм зыхэзыгъэгъуэзэнухэм ар мы ссылкэхэмкIэ къагъуэтынущ: http://apsnyteka.org/2755-abazov_sakut_folklor_cherkesskogo_zarubezhia_20I6.html
http://ajanskafkas.com/surmanset/cerkesce-calisma-kucuk-disi-bocek-sican-yayimlandi
ТЕКIУЖЬ Заретэ.
